2018. november 15.

Jóváhagyták a 2018. költségvetési évre szóló előrejelzést

# A Henkel pozitív eredményekről számolhat be a harmadik negyedévben

* **Az értékesítés 5037 millió euróra emelkedett, a szerves növekedés mértéke +2,7%**
* **Az EBIT\* +3,3%-kal, 926 millió euróra javult**
* **Az EBIT marzs\* tovább javult +40 bázisponttal, 18,4%-ra**
* **Az elsőbbségi részvények hozama\* 2,6%-kal, 1,58 euróra emelkedett**

**Düsseldorf – „A Henkel pozitív eredményt ért el a harmadik negyedévben.** **A folyamatos kihívást jelentő piaci környezetben, melyet a valutákkal szembeni ellenszél és a magasabb anyagárak jellemeztek, sikerült tovább növelni értékesítésünket, nyereségünket és jövedelmezőségünket.** **Ehhez a pozitív eredményhez mindhárom üzletágunk hozzájárult. Szerves árbevételünk általános növekedését elsősorban Adhesive Technologies üzletágunk jó teljesítménye lendítette fel.** **A** f**ogyasztási cikkek üzletágainkban ugyancsak sikerült szerves árbevételünket növelni” – mondta Hans Van Bylen, a Henkel igazgatóságának elnöke.**

**„A 2018-as pénzügyi év első kilenc hónapjában minden területen nehéz gazdasági környezettel találkoztunk.** **Ebben az időszakban a negatív valutahatások több mint 900 millió euróval csökkentették a Cégcsoport árbevételét.** **Ennek ellenére továbbra is nyereségesen növekedtünk.** **Elkötelezettek vagyunk stratégiai prioritásaink további megvalósításában” – tette hozzá Hans Van Bylen.**

\* Egyszeri költségekkel/nyereségekkel és átszervezési költségekkel kiigazítva.

**Jóváhagyott 2018-as pénzügyi évre szóló előrejelzés**

**A Henkel megerősíti a 2018-as pénzügyi évre szóló előrejelzéseit. A Társaság továbbra is 2–4 százalékos szerves árbevétel-növekedésre számít a Henkel Cégcsoport esetében.** **A Henkel megerősíti, hogy 4–5 százalék közötti szerves árbevétel-növekedést vár az Adhesive Technologies üzletágnál.** **A Beauty Care üzletágban a Henkel megerősíti a 0–2 százalékos pozitív szerves árbevétel-növekedéssel kapcsolatos elvárását.** **A Laundry** **&** **Home** **Care** **üzletág esetében a Henkel továbbra is a 2–4 százalékos tartományban számít növekedésre.**

**A korrigált árbevétel-arányos megtérülés (EBIT) kapcsán a Henkel továbbra is évente 18 százalék körüli növekedést jelez.** **Azt várja, hogy ehhez a pozitív teljesítményhez mindhárom üzletág hozzá fog járulni.** **A Henkel jóváhagyta, hogy az elsőbbségi részvények korrigált hozamában 3–6 százalék közötti növekedésre számít.**

**Értékesítés és árbevételek 2018 harmadik negyedévében**

2018 harmadik negyedévében az 5037 millió euró összegű **árbevétel** névlegesen 1,1 százalékkal nőtt az előző év harmadik negyedévének szintjéhez képest. A **szerves** árbevétel, amelybe nem tartoznak bele a valutahatások és a felvásárlások/befektetés‑megszüntetések eredményei, jó színvonalat jelentő, 2,7 százalékos növekedést mutattak. A felvásárlások és befektetés‑megszüntetések hozzájárulása 1,6 százalék volt. A valutahatások -3,2 százalékos negatív eredményt gyakoroltak az értékesítésre.

Az **Adhesive Technologies** üzletág erős, 3,8%-os szerves árbevétel‑növekedésről számolt be. A **Beauty Care** üzletág 0,5 százalékos, pozitív szerves árbevétel- növekedést regisztrált. A **Laundry & Home Care** jó, 2,5 százalékos szerves árbevétel‑növekedést jelentett.

A **feltörekvő piacok** ismét átlagon felüli mértékben járultak hozzá a Csoport szerves növekedéséhez, amely a szerves árbevétel nagyon erős, 6,8 százalékos emelkedését jelenti. Az **érett piacok**, amelyek szerves árbevétele -0,1 százalékot változott, szinte teljes mértékben az előző év harmadik negyedévének szintjén maradt.

A **nyugat-európai** eladások 0,6 százalékos szerves növekedés mellett pozitív változást értek el. **Kelet-Európa** jelentős, 7,1 százalékos szerves árbevétel-növekedést ért el. **Afrikában/a Közel Keleten** 13,1 százalékkal két számjegyű árbevétel-növekedés volt tapasztalható. **Észak-Amerikában** a szerves árbevételek kissé negatív irányban mozdultak el, 0.8 százalékkal csökkentek. **Latin-Amerika** 11,5 százalékos, kétszámjegyű szerves növekedést ért el, míg az **ázsiai-csendes-óceáni** térségben az árbevétel pozitív változást mutatott és 1,2 százalékkal nőtt.

A **korrigált üzleti eredmény (EBIT)** 3,3 százalékot javult, és az előző év harmadik negyedévi 897 millió euróról 926 millió euróra nőtt.

A **korrigált árbevétel-arányos megtérülés (EBIT)** erős emelkedést mutatott és 0,4 százalékponttal 18,4 százalékra nőtt.

Az **elsőbbségi részvények korrigált hozama** a 2017 harmadik negyedévi 1,54 eurós szinthez képest 2018 harmadik negyedévére 2,6 százalékkal, 1,58 euróra nőtt.

A **nettó forgótőke** árbevételhez viszonyított 6,6 százalékos aránya meghaladta a 2017 második negyedévi értéket (5,6 százalék).

**Üzletágak teljesítménye**

Az **Adhesive Technologies** üzletág erős, 3,8 százalékos **szerves** **árbevétel‑növekedést** ért el a harmadik negyedévben. Nominálisan az árbevétel az előző év szintjén maradt, 2 373 millió eurót ért el. A **korrigált üzleti eredmény** 2,7 százalékkal nőtt és elérte a 466 millió eurót. A **korrigált árbevétel-arányos megtérülés** nagyon erős, 0,5 százalékpontos növekedést mutatott, mellyel 19,6 százalékot ért el.

A **Beauty Care** üzletág 0,5 százalékos, pozitív **szerves árbevétel-növekedést** regisztrált. Névlegesen az árbevétel 5,5 százalékkal 993 millió euróra emelkedett. A **korrigált üzemi eredmény** 6,7 százalékkal nőtt és elérte a 182 millió eurót. A **korrigált árbevétel-arányos megtérülés** 18,3 százalékos eredményével jó, 0,2 százalékpontos növekedést mutatott.

Az **Laundry & Home Care** üzletág a harmadik negyedévben kedvező, 2,5 százalékos **szerves** **árbevétel‑növekedést** ért el. Névlegesen az árbevétel0,3 százalékkal nőtt és elérte a 1 641 millió eurót. A **korrigált üzleti eredmény** 294 millió eurót tett ki, amely a 2017 harmadik negyedévi szintnek felel meg. A **korrigált árbevétel-arányos megtérülés** 17,9 százalékos szintje szinte nem változott, az előző évi szintet érte el.

**Jó üzleti teljesítmény 2018 első kilenc hónapjában**

2018 első kilenc hónapjában a Henkel cég 15015 millió euró **árbevételre** tett szert. A **szerves** árbevétel, amelybe nem tartoznak bele a valutahatások és a felvásárlások/befektetés‑megszüntetések eredményei, kedvező, 2,4 százalékos növekedést mutatott. A külföldi valutaárfolyamok hatásai 6,0 százalékkal csökkentették az árbevételt.

A **korrigált üzleti eredmény** 1,3%-kal 2660 millió euróról 2694 millió euróra nőtt.

A **korrigált árbevétel-arányos megtérülés kedvező változást mutatott, és** 17,6 százalékról 17,9 százalékra nőtt.

Az **elsőbbségi részvények korrigált hozama** 2,0 százalékkal 4,50 euróról 4,59 euróra emelkedett.

2018 első kilenc hónapjában az **Adhesive Technologies** üzletág nagyon erős, 4,6 százalékos szerves árbevétel-növekedést generált. A korrigált árbevétel-arányos megtérüléspozitív változást mutatott és 18,9 százalékot ért el.

A fogyasztási cikkek üzletágainak értékesítését hátrányosan befolyásoltak az észak-amerikai szállítási nehézségek. A **Beauty Care** üzletág szerves árbevétele enyhén negatív változást mutatott, és 1,2 százalékkal alulmúlta az előző év azonos időszakának mutatóit. A korrigált árbevétel-arányos megtérüléspozitív irányban változott és 17,7 százalékos emelkedést ért el. Az **Laundry & Home Care** üzletág kedvező, 1,6 százalékos szerves árbevétel‑növekedést könyvelhetett el. A korrigált árbevétel-arányos megtérülésnagyonerős növekedést mutatva 18,1 százalékra emelkedett.

2018. szeptember 30-án a Henkel cég **nettó pénzügyi helyzete** -3248 millió eurós egyenleget mutatott (2017. december 31.: -3225 millió euró).

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

A jelen dokumentum a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapszanak. A jövőre vonatkozó állításokat olyan és hasonló szavakkal fejezzük ki, mint a vár, szándékozik, tervez, jósol, feltételez, vél, becsül, számít. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Kapcsolat   
  
**Investors & Analysts Press & Media**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Christopher Hüsgen Wulf Klüppelholz**

Phone: +49 211 797 - 4314 Phone: +49 211 797 - 1875

Email: [christopher.huesgen@henkel.com](mailto:christopher.huesgen@henkel.com) Email: wulf.klueppelholz@henkel.com

**Mona Niermann Jennifer Ott**

Phone: +49 211 797 - 7151 Phone: +49 211 797 - 2756

Email: [mona.niermann@henkel.com](mailto:mona.niermann@henkel.com) Email: [jennifer.ott@henkel.com](mailto:jennifer.ott@henkel.com)

**Steffen Nix**

Phone: +49 211 797 - 6459

Email: [steffen.nix@henkel.com](mailto:steffen.nix@henkel.com)

A 2018. harmadik negyedéves pénzügyi teljesítményéről szóló közlemény több letölthető dokumentummal elérhető az alábbi weboldalakon:

[www.henkel.com/press](http://www.henkel.de/presse)

[www.henkel.com/ir](http://www.henkel.de/ir)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)